**Obrazloženje Proračuna Dubrovačkog simfonijskog orkestra za razdoblje 2017. godine**

Opći podaci:

Financijski plan Dubrovačkog simfonijskog orkestar za 2017. godinu iznosi: 10.000.000,oo kn i u većem je dijelu određen Proračunom Grada Dubrovnika (85%). Plan za 2016. god. je iznosio 9.800.000,oo kn, a povećanjem rebalansa proračuna iznosio je ukupno 10.774.800,oo kn. Ukupni plan za 2017. god. je 774.800,00 kn manji od rebalansiranog plana za 2016. godinu. Razlog tome je što smo u 2016. godini imali povećanje rashoda za nabavu nefinancijske imovine. Tijekom 2016. godine nisu zaposleni svi planirani umjetnici na slobodna radna mjesta, pa su se više koristile usluge honorarnih umjetnika.

Orkestar ima obvezu financirati plaće i troškove zaposlenih u skladu s Kolektivnim ugovorom za zaposlene u ustanovama u kulturi Grada Dubrovnika, osigurati sredstva za rad ustanove i za održavanje i opremanje prostora koje Orkestar koristi.

U nastavku pregled po Programima:

|  |  |
| --- | --- |
| NAZIV PROGRAMA  **REDOVNA DJELATNOST** |  |
| **IZNOS PRORAČUNSKE STAVKE ZA NAVEDENI PROGRAM**  (EKONOMSKA KLASIFIKACIJA PROJEKATA U PRILOGU) | **7.746.700,00 kn** |
| OPIS PROGRAMA:  Dubrovački simfonijski orkestar osigurava plaće za svoje zaposlenike temeljem Kolektivnog ugovora, kao i nagrade, darove, regres, otpremnine itd. za što je ukupno planirano 6.845.100,00 kuna.  Tijekom 2017. godine očekuje se da će ukupno biti zaposleno 49 radnika.  Za kvalitetno funkcioniranje ustanove potrebno je još zaposliti 3 radnika, u odnosu na postojećih 46 radnika u 2016. godini. Tijekom 2016. godine nisu zaposleni svi planirani umjetnici na slobodna radna mjesta, pa su se više koristile usluge honorarnih umjetnika.  Orkestar osigurava sredstva za najam privatnih instrumenata (108.000,00 kn) i potrošni materijal za iste (60.000,00 kn).  Orkestar nastavlja kupnju instrumenata ( u iznosu od 70.000,oo kn), budući da prijašnji kvalitet instrumenata nije bio na profesionalnoj razini.  U financijskom planu je sadržana i obveza za naknade članovima Upravnog vijeća (64.200,00 kn).  Veliki problem u radu je neriješen prostor u kojem Orkestar djeluje te nastupa. |  |
|  |  |
| ZAKONSKE I DRUGE PODLOGE NA KOJIMA SE ZASNIVA PROGRAM  Zakon o financiranju javnih potreba u kulturi  Zakon o upravljanju javnim ustanovama u kulturi  Zakon o ustanovama  Kolektivni ugovor za zaposlene ustanovama kulture Grada Dubrovnika  Proračun Grada Dubrovnika  Statut DSO |  |
| IZVORI FINANCIRANJA  1. Opći prihodi i primici  2. Vlastiti prihodi  3. Prihodi iz ostalih izvora | 7.344.200,00  400.500,00  2.000,00 |
| OSOBA ZADUŽENA ZA PROVOĐENJE PROGRAMA  Damir Milat, ravnatelj |  |
| NAZIV PROGRAMA  **PROGRAM KONCERTNE DJELATNOSTI** |  |
| **IZNOS PRORAČUNSKE STAVKE ZA NAVEDENI PROGRAM**  (EKONOMSKA KLASIFIKACIJA PROJEKATA U PRILOGU) | **2.253.300,00 kn** |
| OPIS PROGRAMA  Program uključuje različite koncertne aktivnosti Orkestra:   * Koncerti tijekom veljače, ožujka, travnja i prosinca (jedan koncert tjedno) * Koncerti tijekom svibnja, lipnja, rujna i listopada (dva koncerta tjedno) * Edukativni koncerti (za djecu predškolskog uzrasta, koncerti za učenike osnovnih i srednjih škola) * Nastupi u programu Dubrovačkih ljetnih igara * Suradnja s EPK * Nastupi po Županiji * Organiziranje Festivala u organizaciji orkestra i to:  1. Proljetni glazbeni festival, od 08. do 22. travnja (4 koncerta) 2. Od sredine svibnja do polovice listopada,   8 koncerata na otvorenom ( Lokrum, Ispred Kneževa dvora)   1. Barokni festival od 9.6. do 16.6.2016. 2. Međunarodni festival opernih arija 'Tino Pattiera', od 30.6. do 7.7. (4 koncerta) 3. Međunarodni glazbeni festival 'Dubrovnik u pozno ljeto' od 26. kolovoza   do 23. rujna (14 koncerata)   1. Jesenji glazbeni Moskar, od 29. rujna do 13. listopada (6 koncerata)  * Prigodni koncerti u suradnji s Gradom (koncert za Novu godinu, za Sv. Vlaha, Dan Dubrovačkih branitelja, Božićni koncert) * Nastupi van Hrvatske: Makedonija, Švicarska, Crna Gora.   Svi programi imati jasnu koncepciju, teže originalnosti, kvaliteti, inovativnosti, kulturnoj raznolikosti i suradnji, te prate suvremene tendencije, posebno u smislu korištenja novih tehnologija i profesionalizacije. Programi stavljaju kulturne vrijednosti ispred promidžbenih i komercijalnih.  Za izvođenje programa honorarno se angažiraju i drugi umjetnici za popune orkestra (za instrumente koje orkestar nema u svom sastavu, te za popune broja glazbenika neophodnih za izvođenje pojedinog glazbenog djela). Za većinu koncerata Orkestar angažira soliste, dirigente i sl.  **Misija:**  Dubrovački simfonijski orkestar svojim programom nastoji ostvariti raznovrsna kvalitetna kulturna događanja tijekom cijele godine, koji će imati brojnu publiku među građanima kao i posjetiteljima Grada. Posebna pažnja se usmjerava na stvaranje publike te edukativne koncerte, ali veliki problem u tome predstavlja prostor.  **Vizija:** Dubrovački simfonijski orkestar želi postići da se u Dubrovniku i na cijelom području Grada, uključujući prigradska naselja i otoke, tijekom cijele godine događaju raznovrsni kulturni programi koji će biti zanimljivi jednako građanima i gostima, koji će razviti svoju publiku i uključiti što veći broj građana u kulturni život Grada.  Svojim radom Orkestar naročitu aktivnost usmjerava na:   * Razvoj i promocija orkestra, koji se umjetnički i organizacijski razvija surađujući s kvalitetnim umjetnicima * Uz simfonijske koncerte, u programima Festivala su i koncerti komorne glazbe, recitali, humanitarni koncerti. * Upoznavanje međunarodne javnosti s kvalitetnim Dubrovačkim umjetnicima, laureatima međunarodnih glazbenih natjecanja, * upoznavanje međunarodne javnosti s vrhunskim hrvatskim interpretima,   hrvatskom glazbenom baštinom   * suradnja s međunarodno relevantnim glazbenim umjetnicima, * promocija grada Dubrovnika kao međunarodne destinacije kulturnog turizma.   **Opći Cilj**:  Uspješno ostvarenje svih planiranih programa.  **Posebni ciljevi:** rad na izobrazbi i povećanju publike, posebno s mlađim naraštajima.  **Operativni (poslovni ciljevi):**  Dubrovački simfonijski orkestar planira zapošljavanje glazbenika koje nije ostvareno u 2016. godini, za popunu radnih mjesta glazbenika koji su pošli u mirovinu (2 glazbenika), te još 3 nova radna mjesta, neophodna za normalnu veličinu manjeg simfonijskog orkestra. |  |
| ZAKONSKE I DRUGE PODLOGE NA KOJIMA SE ZASNIVA PROGRAM :  Zakon o financiranju javnih potreba u kulturi  Zakon o upravljanju javnim ustanovama u kulturi  Zakon o ustanovama  Kolektivni ugovor za zaposlene ustanovama kulture Grada Dubrovnika  Proračun Grada Dubrovnika  Statut DSO |  |
| IZVORI FINANCIRANJA  1. Opći prihodi i primici  2. Prihodi od pruženih usluga – vlastiti  3. Ostali izvori financiranja | 1.155.800,00  822.500,00  275.000,00 |
| OSOBA ZADUŽENA ZA PROVOĐENJE PROGRAMA  Damir Milat, ravnatelj  Tomislav Fačini, dirigent  Tijekom početka godine će se potvrditi je li poslove glavnog dirigenta obavlja maestro Fačini ili neki drugi dirigent |  |
|  |  |